বাংলা ট্রিবিউন : আওয়ামী লীগের অধীনে সব নির্বাচন নিরপেক্ষ হয়েছে বলে মন্তব্য করেছেন প্রধানমন্ত্রী শেখ হাসিনা। তিনি বলেন, ‘ভোট গণতান্ত্রিক অধিকার। ভোট নিরপেক্ষ হবে, এতে কোনও সংশয় নেই। জনগণ যাকে ভোট দেবে, তারাই সরকার গঠন করবে। তবে উন্নয়নের ধারা অব্যাহত রাখতে নৌকা মার্কায় ভোট দিন।’ রবিবার (৪ নভেম্বর) প্রধানমন্ত্রীর সরকারি বাসভবন গণভবনে অনুষ্ঠিত ১৪ দলের বৈঠকে সূচনা বক্তব্যে তিনি এসব কথা বলেন। বৈঠক শেষে আওয়ামী লীগের সাধারণ সম্পাদক ও সেতুমন্ত্রী ওবায়দুল কাদের এই তথ্য জানান।